Belogorskas (Krymas)
Bilohirskas (ukr. Білогірськ) arba Belogorskas (rus. Белогорск), iki 1944 m. Karasubazaras (krym. Qarasuvbazar) – miestas Kryme, 43 km į rytus nuo Simferopolio, prie Bijuk Karasu upės. Rajono centras. Praeina Simferopolio–Feodosijos plentas. Maisto, statybinių medžiagų pramonė. Yra XV a. Taš Chano karavansarajaus griuvėsiai, netoliese stūkso vaizdinga Ak Kajos uola, Kok Asano kanjonas, veikia safario parkas „Taigan“.